5.5.2020.

PRIRODA I DRUŠTVO

Jučer smo upoznali organe za probavu.

Koji organi čine skupinu organa za probavu? Gdje počinje probava hrane? U kojem dijelu tijela je smješten želudac?

Dok čitaš ovaj tekst ti dišeš. Razmišljaš li o disanju? Utječeš li ti svojom voljom na disanje? Trebaš li zrak? Kada roniš u moru udišeš li zrak? Ne, tada na kratko prestaješ disati i samo ispuštaš zrak.

Sada se na kratko posveti svojem disanju. Diši duboko – udiši kroz nos, izdiši kroz usta. Položi svoje ruke na prsa i na trbuh. Osjećaš li nešto? Što?Tvoj trbuh i prsa se „miču“, dižu i spuštaju. Zašto? Jer dišeš. Sjeti se kada na nastavi TZK, na kraju sata opuštamo svoje tijelo. Tada obično ležimo na leđima i „slušamo“ svoje disanje.

Koji organi čine skupinu organa za disanje? Kako se odvija proces disanja?

Otvorite udžbenik Naš svijet 4 na str. 61. Pogledajte sliku i pročitajte tekst.

Zrak ulazi kroz nos i usta i „putuje“ dušnikom u pluća. Pluća su organ i smještena su u prsima. Imamo dva plućna krila .Kada udahnemo, prsna šupljina se širi, a kada izdišemo, prsna šupljina se skuplja.

Kisik iz zraka kojeg udahnemo u plućima prelazi u krv, a zrak kojeg izdišemo sadrži ugljikov dioksid.

Razmisli zašto je važno provjetravati prostoriju u kojoj boravimo? Zašto je važno boraviti u prirodi, na svježem zraku? Utječe li tjelesna aktivnost na zdravlje organa za disanje? Koje su navike štetne za organe za disanje?

Prepišite plan ploče u bilježnicu.

PLAN PLOČE

5.5.2020.

Organi za disanje

* nos/usta, dušnik, pluća (dva plućna krila)
* udisanje zraka (kisik)
* izdisanje zraka (ugljikov dioksid)

Čovjek diše neprestano. Prsni koš se diže (udisaj) i spušta (izdisaj).

Riješi u RB na str. 82. 1. zadatak (pokus).

Ponovi što si naučio/la o organima za probavu i o organima za disanje.

https://wordwall.net/hr/resource/1961551/priroda-i-dru%c5%a1tvo/sustav-organa-za-disanje

https://wordwall.net/hr/resource/1055251/priroda-i-dru%c5%a1tvo/sustav-organa-za-probavu-i-za-disanje